صغیر ملال

صغیر ملال (پیدائش: 15 فروری 1951ء - وفات: 26 جنوری،1992ء)، پاکستان سے تعلق رکھنے والے اردو کے نامور شاعر، افسانہ نگار، ناول نگار اور مترجم تھے۔

 حالات زندگی و ادبی خدمات 
صغیر ملال 15 فروری، 1951ء میں راولپنڈی کے قریب ایک گاؤں میں پیدا ہوئے تھےصغیر ملال، سوانح و تصانیف ویب، پاکستانعقیل عباس جعفری: پاکستان کرونیکل، ورثہ / فضلی سنز، کراچی، 2010ء، ص 697ڈاکٹر محمد منیر احمد سلیچ، وفیات ناموران پاکستان، لاہور، اردو سائنس بورڈ، لاہور، 2006ء، ص 425۔ انھوں نے بہت مختصر وقت میں بھرپور ادبی زندگی گزاری۔ ان سے ادبی حلقوں کو بہت سی توقعات وابستہ تھیں جو ان کی ناوقت موت کی وجہ سے ادھوری رہ گئیں۔ ان کے افسانوی مجموعوں انگلیوں پر گنتی کا زمانہ، بے کار آمد، ناول آفرینش اور نابود، شعری مجموعہ اختلاف اور تراجم میں بیسویں صدی کے شاہکار افسانے کے نام سے اشاعت پزیر ہو چکے ہیں۔

شکیل عادل زادہ صاحب سب رنگ، مارچ/اپریل 1989ء،شمارہ 112-111میں ان کا تعارف یوں لکھتے ہیں:

پوٹھوہار کے پہاڑوں میں آباد اوسط درجے کے زمیں داروں کے ہاں پیدائش۔ کراچی یونیورسٹی سے انگریزی میں ایم اے۔ مطالعے کا شوق دیوانگی کی حد تک۔ مشاہدے کی خاطر اندھی گلیوں اور اندھیرے لوگوں سے معانقے کے کیے ہمہ وقت مضطرب۔ تیراکی، جوگنگ، مرغ بازی، پتنگ بازی اور کتے پالنے کا شوق۔ کچھہ عرصہ غیر ملکوں میں بہ سلسلۂ روزگار قیام۔ حال آرگس ایڈورٹائزگ کراچی میں عبارت آرائی اور خیال کاری کی ملازمت۔ اقبال اور غالب کے حافظ۔ میر کے معتقد۔ لطیفہ خواں، قہقہے باز شادی شدہ۔ واحد بیوی فرزانہ اور واحد بچی درماں سے کہیں زیادہ شعر و ادب سے رشتہ۔ افسانوں کے مجموعے انگلیوں پر گنتی کا زمانہ، ناول آفرینش اور شاعری کے مجموعے اختلاف کے مصنف۔ اردو کے نئے افسانہ نگاروں میں ایک ممتاز نام، صغیر ملال۔صغیر ملال پر اردو کے ثقہ اور تجریدی ادب کا غلبہ ہے اور وہ ان ادیبوں میں شامل ہیں جو قارئین کی تعداد کی پروا نہیں کرتے۔ چند منتخب قارئین اور کبھی محض اپنا اطمینان ان کے لیے بہت ہوتا ہے۔ ہمیں گمان ہے، ہم نے صغیر ملال کو کسی حد تک قائل کر لیا ہے کہ ایسا ادب بھی تخلیق کیا جا سکتا ہے جو خواص کے ساتھ عوام کو بھی مرغوب ہو اور یہ کوئی ناروا بات نہیں۔

 تصانیف 
 اختلاف (شاعری، 1981ء)
 بے کار آمد (افسانے، 1989ء)
 نابود (ناول)
 آفرنیش (ناول، 1985ء)
 انگلیوں پر گنتی کا زمانہ (افسانے)
 بیسویں صدی کے شاہکار افسانے (تراجم)

 نمونۂ کلام 

<div style='text-align: center;'>
غزل

<div style='text-align: center;'>
غزل

 وفات 
صغیر ملال 26 فروری، 1992ء کو کراچی، پاکستان میں وفات پاگئے۔

 حوالہ جات 

زمرہ:1951ء کی پیدائشیں
زمرہ:1992ء کی وفیات
زمرہ:اردو ناول نگار
زمرہ:بیسویں صدی کے پاکستانی شعرا
زمرہ:پاکستانی اردو شعرا
زمرہ:پاکستانی مترجمین
زمرہ:پاکستانی مسلم شخصیات
زمرہ:کراچی کے مصنفین